<classify> Busungu aliyejiunga na Yanga mapema msimu huu, aliwahi kusema kuwa ataendelea kufunga kwa kila mchezo ulioko mbele yake ili kuwa katika orodha ya wafungaji bora.Akizungumza na gazeti hili hivi karibuni Busungu, alisema harakati hizo ameamua kuachana nazo kwani sehemu alikoachwa na wenzake hawezi kufikia.Kiatu cha dhahabu nawaachia Amis Tambwe, Jeremiah Juma, Donald Ngoma na wengine, mimi sipo tena huko, alisema.Wanaoongoza katika orodha ya wafungaji bora na mabao yao katika mabano ni Hamis Kiiza 16, Amis Tambwe 15, Donald Ngoma 11, Jeremia Juma 11 na Elias Maguli 10.Busungu alisema anajipanga kufanya vizuri zaidi katika michuano ya Kombe la Afrika iwapo atakuwa anapewa nafasi katika kikosi cha kwanza.  <topic>: MICHEZO 